Aproape totul despre marile averi ale lumii - Silviu Leahu
Aproape totul despre - Marile averi ale lumii. Din Antichitate pana la imperiile comerciale de azi Bill Gates numeste acasa o fabuloasa enclava de pe malul Lacului Washington, care se afla intre Seattle si suburbiile sale din est, inclusiv Redmond, unde Microsoft are sediul central. Imensa sa proprietate, in valoare de 130 de milioane de dolari, este supranumita Xanadu 2.0. Gates se rasfata efectiv in cei 66.000 de metri patrati ai conacului, situat pe o colina impadurita cu vedere spre lac. Constructia resedintei a durat sapte ani si l-a costat 63 de milioane de dolari. Terenul a fost cumparat in 1988, pentru numai 2 milioane de dolari, iar structura casei a fost construita din lemn de brazi Douglas, vechi de 500 de ani. Santierul a presupus 300 de muncitori, dintre care peste 100 erau electricieni. Proprietatea are sase bucatarii, sapte dormitoare si 24 de bai. De asemenea, are o biblioteca imensa (de 200 de metri patrati), in care Gates pastreaza unul dintre manuscrisele lui Leonardo da Vinci, pe care a dat aproape 31 de milioane de dolari. In resedinta, exista si un teatru cu o capacitate de 20 de persoane, dar si o sala de cinematograf cu o suprafata de 140 metri patrati. Impresionanta sala de receptii poate gazdui peste 200 de persoane. Proprietatea poseda, de asemenea, 2.500 de metri patrati de facilitati pentru fitness, gimnastica si intretinere, inclusiv o trambulina uriasa (cu suprafata de 232 metri patrati), o sauna, vestiare si o baie de aburi. Cele trei garaje pot adaposti cate 30 de masini fiecare… Gates lucra deja la casa sa de vis inainte de a se casatori cu Melinda in 1994. Locul a fost descris ca visul unui burlac, cu suficiente programe software si afisaje de inalta tehnologie pentru a face un barbat singur sa se simta ca si cum ar trai intr-un joc video. (De altfel, casa este deservita de 60 de kilometri de fibra optica!)